[{"text_idx": "#000000", "text": "Kas tahad s\u030cokolaadikreemi, mis ei sisalda rakke kahjustavaid transrasvu, kudesid hapestavat valget suhkrut, kahtlasi emulgaatoreid ja lisaaineid? Kui jah, siis haara ha\u0308rjal sarvist ja valmista kreem ise. Seda ho\u0303rku magustoitu vo\u0303id su\u0308u\u0308mepiinadeta su\u0308u\u0308a nii ise kui anda lastele. Nii saad u\u0308hendada nauditava maitseelamuse ja tervisliku toidu."}, {"text_idx": "#000001", "text": "2 keskmise suurusega KU\u0308PSET avokaadot"}, {"text_idx": "#000002", "text": "1/3 tassi kakaopulbrit (eelistatult toorkakaod)"}, {"text_idx": "#000003", "text": "1\u20444 tassi kookospiima (vo\u0303ib asendada ka pa\u0308hkli-, mandlipiima vo\u0303i veega)"}, {"text_idx": "#000004", "text": "1 tl vanilje ekstrakti vo\u0303i vaniljekauna pulbrit"}, {"text_idx": "#000005", "text": "Leota datleid 10-30 minutit vees, et need pehmeneksid. Pane blenderisse avokaadod, datlid, piim, vanilje, kakaopulber ja sool. Sobiva konsistentsi saavutamiseks vo\u0303id lisada veel piima vo\u0303i vett. Kaunista kreem kookoshelveste ja/vo\u0303i marjadega ning naudi terviseks!"}, {"text_idx": "#000006", "text": "Mo\u0303ni tutvustav so\u0303na kakaokreemi \u201estaaridest\u201c :"}, {"text_idx": "#000007", "text": "Avokaadot nimetatakse looduslikuks vo\u0303iks, kuna see sisaldab ohtralt kasulikke monoku\u0308llastamata rasvhappeid. Avokaado aitab to\u0303rjuda su\u0308dame-veresoonkonna haigusi ning on to\u0303husaks vahendiks ko\u0303hupiirkonda kogunenud ohtliku organitevahelise rasva eemaldamisel. Avokaado paneb la\u0308ikima juuksed ja noorendab nahka ning sisaldab u\u0308htlasi u\u0308ht a\u0308a\u0308rmiselt vo\u0303imsat antioksu\u0308danti glutatiooni, mis takistab rakkude kahjustumist, aidates meil tervena pu\u0308sida."}, {"text_idx": "#000008", "text": "Kakao on suurepa\u0308rane raua, tsingi ja asendamatu aminohappe tru\u0308ptofaani allikas, millest meie keha heaks tujuks ja rahulolutundeks vajalikku serotoniini toodab. Lisaks paneb kakao meie ajus vallanduma samasuguse o\u0303nne- ja joovastusimpulsi, kui tekib armudes."}, {"text_idx": "#000009", "text": "Datlid sisaldavad rikkalikult kiudainet ning kasulikke mineraale-vitamiine. Need magusad viljad langetavad edukalt LDL kolesterooli, kiirendavad ainevahetust ja aitavad kehast va\u0308lja viia kahjulikke hormonaalseid ja\u0308a\u0308ke. Datlitel on to\u0303estatult va\u0308hivastane toime, samuti on need viljad head aneemia korral, kuna sisaldavad rohkesti rauda."}, {"text_idx": "#000010", "text": "Kookospiim sisaldab kasulikke taimseid ku\u0308llastunud rasvhappeid, immuunsu\u0308steemi toetavat lauru\u0308u\u0308lhapet ning antibakteriaalset ja viirusevastast kapru\u0308u\u0308lhapet. Kookospiim ka\u0308tkeb endas ohtralt B-vitamiine, rauda ja seleeni. Viimane aitab eemaldada kehast kahjulikke raskemetalle, toetada immuunsu\u0308steemi ja kilpna\u0308a\u0308rme to\u0308o\u0308d ning takistab po\u0303letikuliste protsesside tekkimist kehas."}, {"text_idx": "#000012", "text": "Meil on hea meel, kui Toitumistarkuse artiklid teile meeldivad ja te neid levitada soovite. Tingimuseks on, et avaldate artikli muutmata kujul ja lisate viite Toitumistarkuse veebilehele."}, {"text_idx": "#000017", "text": "Tervislik toitumine on meie eriala, harrastus ja kirg.\nToitumistarkuse portaal su\u0308ndis soovist jagada oma kogutud teadmisi ja leitud lahendusi."}]